stanford-oval/wikipedia huggingface dataset:
Greatest Hits (אלבום של בלינק-182)
רשימת השירים

Carousel (מ-Cheshire Cat)
M+M's (מ-Cheshire Cat)
Dammit (מ-Dude Ranch)
Josie (מ-Dude Ranch)
?What's My Age Again (מ-Enema of the State)
All The Small Things (מ-Enema of the State)
Adam's Song (מ-Enema of the State)
Man Overboard (מ-The Mark, Tom, and Travis Show)
The Rock Show (מ-Take off Your Pants and Jacket)
First Date (מ-Take off Your Pants and Jacket)
Stay Together For The Kids (מ-Take off Your Pants and Jacket)
Feeling This (מ-blink-182)
I Miss You (מ-blink-182)
Down (מ-blink-182)
Always (מ-blink-182)
Not Now (מ-blink-182) (יצא לאור רק בבריטניה)
Another Girl Another Planet (The Only Ones)
רשימת השירים > בונוסים

בריטניה
18. "I Won't Be Home for Christmas"
19. "Go"
אוסטרליה
18. "Aliens Exist" (הופעה בלוס אנג'לס)(מגרסאות של Enema of the State)
או
18. "I Won't Be Home For Christmas"
19. "Go"
יפן
18. "I Won't Be Home For Christmas"
19. "Don't Tell Me That It's Over"
20. "I Miss You" (הופעה במיניאפוליס)
"Not Now"

"Not Now" הוא הסינגל היחיד שיצא מהאלבום.
קליפ הווידאו לשיר, הכיל את הקליפים שהוציאה הלהקה במשך השנים.
קליפ וידאו דומה הוכן לשיר "Another Girl, Another Planet", ואף על פי שהוא לא יצא רשמית, היה ניתן לראות ב-punkdisasters.com
"Not Now" היה שיר בי-סייד לסינגל "I Miss You". במקור השיר הוקלט לאלבום "Blink-182", וניתן היה לשמוע אותו כשיר בונוס במהדורה שיצאה בבריטניה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 6  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  ארצות הברית | מצעד אלבומי הרוק והאלטרנטיבי | 58 |
|  ארצות הברית | מצעד האלבומים האלטרנטיביים | 30 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  ארצות הברית | בילבורד 200 | 169 |
|  ארצות הברית | מצעד האלבומים האלטרנטיביים | 17 |
מיקומי שיא > סינגלים

| שנה | סינגל | מצעד | מיקום |
| --- | --- | --- | --- |
| 2005 | "Not Now" | Modern Rock Tracks | 18 |
| 2006 | "Another Girl, Another Planet" | Pop 100 | 99 |
קרדיטים > חברי הלהקה

שירים 1–4
טום דה-לונג' – שירה ונגינה על גיטרה
מארק הופוס – שירה ונגינה על באס
סקוט ריינור – תופים
שירים 5–17
טום דה-לונג' – שירה ונגינה על גיטרה
מארק הופוס – שירה ונגינה על באס
טראוויס בארקר – תופים
קרדיטים > מוזיקאים נוספים

רוברט ג'וזף מאנינג ג'וניור – קלידים
קרדיטים > מפיקים

O (שירים מ-Cheshire Cat)
מארק טומבינו (שירים מ-Dude Ranch ו-"I Won't Be Home for Christmas" (בגרסאות בריטניה))
ג'רי פין (שירים מ-Enema of the State, The Mark, Tom, And Travis Show, Take off Your Pants and Jacket, Blink-182, והשיר "Not Now")
בלינק-182 ("Another Girl Another Planet")
הערות שוליים

↑  Billboard 200™, בילבורד, ‏8 במרץ 2025
↑  Top Rock & Alternative Albums, Billboard, ‏2023 (באנגלית אמריקאית)
↑  Top Alternative Albums, Billboard, ‏2023 (באנגלית אמריקאית)
↑  Year-end Charts – Billboard 200 Albums, בילבורד, ‏2024
↑  Year-end Charts – Top Alternative Albums, בילבורד, ‏2024
| --- | --- |
בקרת זהויות :  MusicBrainz release group: d40233d7-f8af-3daa-9c29-a96bac9b2a7c
1867 בארצות הברית

| 0 | 1 | 2 | 3 |
| --- | --- | --- | --- |
| «««  1866   1865  1864 |  דגל ארצות הברית | 1867  בארצות הברית |  »»»  1868   1869   1870 |
כל ערכי השנים בארצות הברית • אירועים בולטים בעולם ב-1867 פורטל ארצות הברית • לוח שנה של שנת 1867
1867 בארצות הברית הייתה השנה בה חגגה ארצות הברית 91 שנה מיום היווסדה.
הנהגה

הנשיא: אנדרו ג'ונסון (המפלגה הדמוקרטית)
סגן הנשיא: התפקיד לא היה מאויש
אירועים בולטים

פרק זה לוקה בחסר. אנא תרמו לוויקיפדיה ו.
8 בינואר – מוענקות זכות הצבעה לגברים אפרו-אמריקנים במחוז קולומביה.
1 במרץ – נברסקה הופכת למדינה ה-37 של ארצות הברית
30 במרץ – ארצות הברית רוכשת את אלסקה תמורת 7,200,000 דולר בזהב מרוסיה
2 ביולי – הרכבת העילית הראשונה בארצות הברית מתחילה לפעול בניו יורק.
30 בספטמבר – ארצות הברית משתלטת על האי מידוויי.
18 באוקטובר – ארצות הברית מקבלת את השליטה באלסקה מידי רוסיה
נולדו

7 בפברואר – לורה אינגלס וילדר, סופרת ילדים אמריקאית (נפטרה ב-1957)
25 במרץ – גאטסון בורגלם, פסל אמריקני שפיסל את הר ראשמור (נפטר ב-1941)
16 באפריל – ווילבור רייט אחד ממציאי המטוס. (נפטר ב-30 במאי 1912)
8 ביוני – פרנק לויד רייט, ארכיטקט אמריקאי (נפטר ב-1959)
23 בדצמבר – מאדאם סי ג'יי ווקר, אפרו אמריקאית, ממציאת מחליק השיער, והאישה הראשונה שהרוויחה מיליון דולר בכוחות עצמה (נפטרה ב-1919)
נפטרו

פרק זה לוקה בחסר. אנא תרמו לוויקיפדיה ו.
1 ביולי – תומאס פרנסס מאהר, לאומן אירי, מנהיגם של האירים הצעירים, גנרל בצבא ארצות הברית במהלך מלחמת האזרחים האמריקנית ואיש ממשל אמריקאי. (נולד ב-1823)
3 באוקטובר – אליאס האו, היה אחד ממציאי מכונת התפירה ונחשב כחלוץ בפיתוחה. (נולד ב-1819)
30 במרץ: רכישת אלסקה
אליאס האו
מריאנה רוח מדבר

| --- | --- |

מריאנה רוח-מדבר בנחל הירקון, 2021
 לידה:  1973 (בת 52 בערך) קישינב, ברה"מ 
 ענף מדעי:  מיסטיקה, העידן החדש 
 מקום לימודים:  אוניברסיטת תל אביב  אוניברסיטת בר-אילן  מכון שכטר למדעי היהדות  אוניברסיטת חיפה  תיכון הנדסאים הרצליה 
 מנחה לדוקטורט:  משה אידל, עדיאל שרמר 
 מוסדות:  המכללה האקדמית צפת 
 מספר צאצאים:  2 
 הערות:  מייסדת החוג למיסטיקה ורוחניות במכללה האקדמית צפת
 marianna.ruahmidbar.com
 
פרופ' מריאנה רוח-מדבר שפירא (נולדה בשנת 1973) היא חוקרת תרבות וחוקרת דתות, העוסקת בתרבות הרוחנית האלטרנטיבית העכשווית, וכן באתגרים ובמפגשים של רוחניות הניו-אייג' עם הזרם המרכזי במערב ובישראל.
היא ייסדה את החוג למיסטיקה ורוחניות במכללה האקדמית צפת, שהעניק תואר ראשון ייחודי זה באישור המל"ג, ועמדה בראש החוג רוב שנותיו (2013–2023).
ביוגרפיה

רוח-מדבר שפירא נולדה במולדובה בזמן שהייתה בשליטת ברית המועצות ומשפחתה עלתה לארץ בשנת 1974.
בשנת 1994 סיימה בהצטיינות לימודי תואר ראשון במזרחנות, באוניברסיטת תל אביב, במסלול עתודה אקדמית. לאחר שירותה הצבאי כקצינת מודיעין (בדרגת סגן), בין השנים 1998–1999 למדה לתואר שני במסלול למנהיגות חינוכית יהודית במכון שכטר למדעי היהדות וסיימה בהצטיינות יתרה, ולאחר מכן למדה תלמוד בבית המדרש של מכון הרטמן. בשנת 2003 סיימה תואר שני בהצטיינות בתוכנית הבין-תחומית לפרשנות ותרבות באוניברסיטת בר-אילן. בשנת 2006 הגישה את עבודת הדוקטורט באותה מחלקה בהנחיית פרופ' משה אידל ופרופ' עדיאל שרמר, תחת הכותרת "תרבות העידן החדש (New Age) בישראל – מבוא מתודולוגי ו'הרשת הרעיונית'". בשנים 2007–2009 השלימה לימודי פוסט-דוקטורט באוניברסיטת חיפה, בהנחיית פרופ' עפרה מייזלס מהפקולטה לחינוך.
רוח-מדבר שפירא לימדה במוסדות אקדמיים שונים (אוניברסיטת תל אביב, אוניברסיטת חיפה ועוד) ואף הוזמנה להקים מסלולי לימוד בתחומי התמחותה (כגון מסלול ב"רוחניות" במסגרת מ.א. ביהדות במכון שכטר למדעי היהדות, בשנים 2016–2017). מקום עבודה מרכזי שלה במשך שנים היה החוג למיסטיקה ורוחניות במכללה האקדמית צפת. החל מ-2024 היא חברת סגל בתוכנית לתואר שני בחינוך, מיינדפולנס וחינוך חברתי-רגשי במכללת בית ברל.
רוח-מדבר שפירא יזמה והשתתפה במיזמים אקדמיים בתחומי חקר דתות או רוחניות עכשווית, כגון הקמתו וארגונו של הכנס הישראלי השנתי לחקר רוחניות עכשווית (ICSCS, שהתקיים בין 2009-2019), והאגודה הישראלית לחקר דתות. היא הייתה ועודה עמיתה במכוני מחקר שונים, כגון המרכז לחקר וטיפוח רוח האדם באוניברסיטת חיפה, המעבדה לחקר תודעה ולוגיקה רכה באוניברסיטת תל אביב (ובעבר - במכון ללימודים מתקדמים של מכון שלום הרטמן). ב-2023 הקימה את "הבמה לחקר רוחניות עכשווית ואלטרנטיבית", המקיימת מפגשים מקוונים הפתוחים לקהל הרחב. ב-2024 ייסדה את ערוץ הווטסאפ "רוחניות ואקדמיה".
במסגרת עשייתה בתחום הציבורי, הגישה רוח-מדבר תוכניות רדיו בנושא "האקדמיה של הרוח", וערכה עשרות רבות של "טקסי חיים". בנוסף, היא עסקה בתחומי החינוך, בעיקר חינוך יהודי, חינוך ערכי והטמעת המחשוב בחינוך. בין היתר, כתבה תוכניות לימודים והנחתה מורים בתחום מחשבת ישראל, הנחתה קהילות לומדות של טקסטים יהודיים, לימדה תנ"ך לבגרות בתיכון, הנחתה בתוכנית ההידברות בין חילונים ודתיים באוניברסיטת בר-אילן, הייתה מראשוני המנהלים של אתר האינטרנט של קרן תל"י ומנהלת תחום הרוחניות של הקרן, שימשה עוזרת המנהל של פרויקט הטמעת המחשוב בחינוך בישראל, עסקה בייעוץ והטמעה של מחשוב במערכת ההשכלה הגבוהה ובבתי ספר, ועוד.
מחקריה עוסקים ברוחניות אלטרנטיבית וברוחניות יהודית עכשווית, תוך התמקדות בשאלת עיצוב השיח הרוחני והמגעים שבין הרוחניות לבין מוסדות וערכים של הזרם המרכזי.
רוח-מדבר היא בוגרת תיכון הנדסאים שליד אוניברסיטת תל אביב. כיום מתגוררת ברעננה. נשואה ואם לשתי בנות.
הערות שוליים

↑  לימודי תואר ראשון במיסטיקה ורוחניות | המכללה האקדמית צפת, באתר www.zefat.ac.il
↑  Marianna Ruah-Midbar Shapiro, עבודת דוקטור: תרבות העידן החדש בישראל (מבוא מתודולוגי ו"הרשת הרעיונית"), באתר פרופ' מריאנה רוח-מדבר שפירא, ‏2021-12-09
↑  אתר הכנסים לחקר רוחניות עכשווית, שהתקיימו באוניברסיטת חיפה
↑  shaiferaro, האגודה הישראלית לחקר דתות, באתר האגודה הישראלית לחקר דתות, ‏2015-10-24 (באנגלית)
↑  אתר המרכז לחקר וטיפוח רוח האדם - אוניברסיטת חיפה
↑  אתר המעבדה לחקר תודעה ולוגיקה רכה באוניברסיטת תל אביב
↑  דף המתאר את "הבמה לחקר רוחניות עכשווית ואלטרנטיבית" ובו גם קישורים למפגשים של "הבמה".
↑  ר' למשל התכנית לבגרות במחשבת ישראל (ממלכתי) בנושא אהבה וזוגיות במחשבת ישראל: https://pop.education.gov.il/tchumey_daat/machshevet-israel-mamlachti/high-school/teaching-materials/love-relationship.
↑  מריאנה רוח-מדבר, תרבות העידן החדש, עיונים בתקומת ישראל 7, עמ' 498–528
↑  המאמר "מתקשרת, הילרית ושמאן נפגשים אצל הרב: היהדו(יו)ת הישראלי(ו)ת בעידן החדש", באתר kotar.cet.ac.il
| --- | --- |
בקרת זהויות :  NLI: 987007312085205171  ISNI: 0000 0000 6987 3222  VIAF: 98420599   WorldCat (עם VIAF): 98420599
סאלח חסארמה

סאלח חסארמה (בערבית: صالح حصارمة; נולד ב-24 בפברואר 1974) הוא כדורגלן עבר ערבי-ישראלי ששיחק בעמדת הבלם, וכיום משמש כעוזר המאמן של בני סכנין מליגת העל.
קריירה ככדורגלן

חסארמה החל את דרכו ככדורגלן בקבוצת הנוער של מכבי בענה ובהמשך עבר לקבוצה הבוגרת שהייתה בליגה ב'. בעונת 1994/1995 עבר להפועל טייבה שהייתה בליגה הארצית (הליגה השנייה) ולאחר שתי עונות עלה עם הקבוצה לליגת הבכירה, וערך את הופעת הבכורה שלו בליגת העל מול בית"ר ירושלים בעונת 1996/1997. בסוף העונה חזר עם הקבוצה לליגה הארצית ונשאר עונה אחת.
בתחילת עונת 1999/2000 עבר חסארמה לבני סכנין שהייתה בליגה הארצית (הליגה השלישית) ובסיום העונה עלה עמה לליגה הלאומית ונשאר עוד שתי עונות במועדון.
בעונת 2002/2003 עבר לבני יהודה תל אביב והיה השחקן הערבי הראשון ששיחק בקבוצה. למרות האיומים והצעקות שקיבל בתחילה מהאוהדים הוא השתלב בקבוצה ושיחק שם עונה אחת.
מיד בסיום העונה עבר להפועל חיפה ששיחקה בליגה הלאומית ובסיום העונה עלה עמה לליגת העל ושיחק בקבוצה עונה נוספת, שבסיומה חזר שוב לבני סכנין ששיחקה אז בליגת העל.
בעונת 2006/2007 עבר לעירוני קריית שמונה, בשנת 2011 זכה עם הקבוצה בגביע הטוטו, ובעונת 2011/2012 זכה עם הקבוצה באליפות הראשונה בתולדותיה, וכן בגביע הטוטו בפעם השנייה ברציפות.
בעונת 2012/2013 הגיע עם עירוני קריית שמונה לגמר גביע המדינה, ובסופה פרש חסארמה ממשחק פעיל בגיל 39, כשחקן המבוגר ביותר בליגת העל.
קריירה כמאמן

לאחר פרישתו מונה חסארמה למאמן קבוצת הנוער של עירוני קריית שמונה. לקראת עונת 2015/2016 מונה למאמן הקבוצה הבוגרת של המועדון. ב-15 באוגוסט 2015 הוליך את הקבוצה לזכייה בתואר אלוף האלופים, אחרי ניצחון על מכבי תל אביב. ב-13 בפברואר 2016 פוטר מאימון הקבוצה.
ב-18 ביולי 2016 מונה חסארמה למאמן נבחרת ישראל נערים ב'. בפברואר 2017 הוביל את הנבחרת לזכייה בטורניר החורף.
במקביל לעבודתו בנבחרת, הקים חסארמה בית ספר לכדורגל בבענה, והוא מנהל את קבוצת מכבי צעירי בענה.
ב-15 בנובמבר 2020 מונה למאמן מועדון ספורט כפר קאסם מהליגה הלאומית. ב-16 בפברואר 2021 פוטר מתפקידו.
ב-27 בדצמבר 2021 מונה למאמן קבוצת הנוער של בני סכנין. ב-17 במאי 2023 מונה לעוזר מאמן הקבוצה הבוגרת של בני סכנין. ב-3 במרץ 2025 מונה למאמנה הזמני של הקבוצה לאחר פיטוריו של סלובודאן דראפיץ' וב-11 במרץ 2025 חזר לתפקיד עוזר מאמן בני סכנין לאחר מינויו של מנחם קורצקי למאמן הקבוצה.
תארים

אליפות: 2011/2012
גביע הטוטו (ליגת העל): 2010/2011, 2011/2012
גביע הטוטו (הליגה הלאומית): 2006/2007, 2009/2010
אלוף האלופים: 2015
הערות שוליים

↑  אביעד פוהורילס ואלברט מנחם, חסארמה: גיל 40 נראה לי סביר לפרישה, באתר nrg‏, 25 בנובמבר 2010
↑  שמעון אלבז, רץ, מלך, פרש: הקריירה של סלאח חסארמה, באתר ynet, 19 במאי 2013
↑  ליאור ברטל, ‏דו-קיום דרך הרגליים, באתר דבר העובדים בארץ ישראל, 7 בדצמבר 2018
↑  מ.ס כפר קאסם סוהיב نادي الوحدة كفر قاسم صهيب, באתר www.facebook.com
↑  סלאח חסארמה מונה למאמן קבוצת הנוער של בני סכנין: "סגירת מעגל", באתר וואלה, 27 בדצמבר 2021
Megan

Megan הוא אלבום האולפן השלישי של הראפרית האמריקאית מייגן די סטליון. האלבום יצא לאור ב-28 ביוני 2024, על ידי חברות התקליטים 300 אנטרטיינמנט ו-1501 סרטיפייד.
רקע והכרזה

ב-19 באוקטובר 2023, חשפה חברת התקליטים 1501 סרטיפייד שמייגן די סטליון נפרדו זה מזה. זמן קצר לאחר מכן, די סטליון הבהירה בשידור חי באינסטגרם, וקבעה שהאלבום שלה יהיה במימון עצמי ו"התקציב מגיע ממני". מבחינה קונספטואלית, בהתבסס על הדימויים והכותרות היחידות, האלבום שעדיין לא נקרא לפי הדיווחים עוקב אחר נושא המבוסס על נחשים. ב-23 באוקטובר, די סטליון פרסמה ברשתות החברתיות שלה טיזר של אלבומה הקרוב, בו נכתב "בדיוק כמו שנחש משיל את עורו, עלינו להשיל את העבר שלנו, שוב ושוב". ב-2 בפברואר 2024, הוחתמה די סטליון על עסקת הפצה עם חברת התקליטים וורנר מיוזיק גרופ שתעניק לה את השליטה היצירתית של אמן עצמאי, אך את הגישה למשאבים של החברה.
קידום והוצאה

ב-30 בינואר 2024, התראיינה די סטליון בתוכנית "בוקר טוב אמריקה", וחשפה שהיא מתכננת סיבוב הופעות לאותה עונת הקיץ הקרובה. ב-20 במרץ, הכריזה די סטליון רשמית על סיבוב הופעות הנקרא "Hot Girl Summer Tour" שהחל ב-14 במאי ואמור להסתיים ב-1 באוגוסט ביולי. די סטליון הכריזה על האלבום ועל יציאתו במופע הראשון מבין שתיים באצטדיון סטייט פארם ארנה באטלנטה, שבג'ורג'יה.
קידום והוצאה > סינגלים

הסינגל המוביל של האלבום, "Cobra" יצא לאור ב-3 בנובמבר 2023. חמישה ימים לאחר מכן, מייגן הוציאה רמיקס רוק של "Cobra" עם להקת המטאל האלטרנטיבי הקנדית-אמריקאית Spiritbox. הסינגל עלה לראשונה והגיע למקום ה-32 במצעד בילבורד הוט 100.
הסינגל השני, "Hiss", יצא לאור ב-26 בינואר 2024. "Hiss" נכנס לראשונה במצעד בילבורד הוט 100 והפך לסינגל הראשון של די סטליון בפסגת מצעד הסולו והשלישי בסך הכל. זה גם הופיע לראשונה במקום הראשון במצעד בילבורד גלובל 200, מה שהפך את די סטליון לראפרית הראשונה בתפקיד ראשי שהופיעה לראשונה בראש המצעד בהיסטוריה.
הסינגל השלישי, "Boa", יצא לאור ב-10 במאי 2024. הרצועה הופיעה לראשונה במקום ה-39 במצעד בילבורד הוט 100, והפכה לסינגל השלישי ב-40 המובילים מהאלבום.
רשימת רצועות

| Megan> מס' | Megan> שם | Megan> משך | Megan>  | Megan>  | Megan>  | Megan>  | Megan>  | Megan>  | Megan>  |
| --- | --- | --- | --- | --- | --- | --- | --- | --- | --- |
| 1. | Hiss  | 3:12 |  |  |  |  |  |  |  |
| 2. | Rattle  | 3:25 |  |  |  |  |  |  |  |
| 3. | Figueroa  | 2:23 |  |  |  |  |  |  |  |
| 4. | Where Them Girls At  | 3:11 |  |  |  |  |  |  |  |
| 5. | Broke His Heart  | 2:39 |  |  |  |  |  |  |  |
| 6. | B.A.S (בהשתתפות Kyle Richh)   | 3:26 |  |  |  |  |  |  |  |
| 7. | Otaku Hot Girl  | 2:38 |  |  |  |  |  |  |  |
| 8. | Find Out  | 2:35 |  |  |  |  |  |  |  |
| 9. | Boa  | 2:34 |  |  |  |  |  |  |  |
| 10. | Mamushi (בהשתתפות יוקי צ׳יבה)   | 2:36 |  |  |  |  |  |  |  |
| 11. | Accent (בהשתתפות גלורילה)   | 3:19 |  |  |  |  |  |  |  |
| 12. | Paper Together (בהשתתפות UGK)   | 3:35 |  |  |  |  |  |  |  |
| 13. | Spin (בהשתתפות ויקטוריה מונה)   | 3:07 |  |  |  |  |  |  |  |
| 14. | Down Stairs DJ  | 2:44 |  |  |  |  |  |  |  |
| 15. | Miami Blue (בהשתתפות ביג ק.ר.י.ט ובודה בלס)   | 2:37 |  |  |  |  |  |  |  |
| 16. | Worthy  | 2:19 |  |  |  |  |  |  |  |
| 17. | Moody Girl  | 2:47 |  |  |  |  |  |  |  |
| 18. | Cobra  | 2:48 |  |  |  |  |  |  |  |
| משך כולל: | משך כולל: | 52:00 |  |  |  |  |  |  |  |
"Boa" מכיל דוגמה של "What You Waiting For?", שנכתב על ידי גוון סטפאני ולינדה פרי ובביצוע על ידי סטפני.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 94 |
|  אוסטרליה | מצעד אלבומי ה-R&B/היפ-הופ | 23 |
|  ארצות הברית | בילבורד 200 | 3  |
|  ארצות הברית | מצעד אלבומי ה-R&B/היפ-הופ | 1 |
|  הממלכה המאוחדת | מצעד האלבומים הבריטי | 97 |
|  ניו זילנד | המצעד הניו זילנדי הרשמי | 33 |
|  קנדה | מצעד האלבומים הקנדי | 53 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 184 |
|  ארצות הברית | מצעד אלבומי ה-R&B/היפ-הופ | 52 |
ילקוט מעם לועז

| --- | --- |

 מידע כללי
 מאת:  יעקב כולי, רפאל חייא פונטרימולי 
 שפת המקור:  לאדינו 
 נושא:  תנ"ך 
 הוצאה
 תאריך הוצאה:  1730 
 
ילקוט מעם לועז הוא אנתולוגיה תורנית רחבת היקף, הכוללת עשרים ושלושה כרכים המאספים בתוכם: ביאורים ומדרשים על התנ"ך, פרקי אבות והגדה של פסח, בתוספת פסקי הלכות קצרים, בלשון קלה ועממית. סדרת הספרים נכתבה בשפת הלאדינו על התורה וחלק מספרי הנ"ך, ואחר כך תורגמה לעברית והורחבה. ראשיתה ביצירתו החדשנית של החכם רבי יעקב כולי, והמשכה בידי חכמים שונים שהוסיפו כרכים על ספרי התנ"ך הנוספים מהמאה ה-18 ועד המאה ה-20.
היסטוריה > רבי יעקב כולי

הרעיון לאסוף מדרשי חז"ל, פירושים והלכות על פי סדר התנ"ך נהגה בידי רבי יעקב כולי, שמתאר בהקדמתו החרוזה (בעברית) לכרך הראשון על ספר בראשית את הצורך בחיבור מקיף בשפת הלאדינו:
"וביום השבת החזן קורא פרשיותיו עם הצבור וזאת התורה סוגרת ומסוגרת וידל ישראל... וכי יקום איש בקהל רב, פותח דברים ודורשן שותין בצמא את דבריו, אשריך ישראל. אבל חרדה גדולה נפלה עליהם, עיניים להם ולא יראו ואינם מכירים לדבר יהודית כדת משה וישראל... וייקחו להם חבור עצבים בורות נשברים אשר בדו מלבם, אשר לא מבני ישראל. והמה בכתובים ספרים החיצונים הנקראים "איסטוריאס"... ויכלו בהבל ימיהם שחור וקלות ראש וחרפה על כל ישראל... 

אמרתי אני אל לבי, אני אפרש כל הארבע ועשרים באר היטב מעם לועז למען תהיה תורת ה' סדורה בפיהם... כל הדרשות הקרובות אל הדעת, וספור כל עניין הפרשה דברי מצוות ה' וחוקיו על ישראל. ואגבן, כל הדינים המצטרכים לכל בעל הבית אשר בשם ישראל. ונתתי אל לבי לדרוש ולתור על כל אשר נעשה תחת השמים מיום שנברא העולם... בכל אלפי יהודה  דברי הימים למלכי ישראל... למען ישמעו ולמען ילמדו בחגים ובשבתות בכל מועדי בית ישראל... וידריכם בדרך ישרה וכתורה יעשה לא יעדרו דבר למה יהיה לאשמה לישראל. ויתבננו חסדי ה' ויספרו מעשיו ברינה להלל לה' אלקי ישראל"
השם "מעם לועז" שבחר לספרו מרמז על הצורך לכתוב דברי תורה בשפת הלאדינו, והוא מודע לכך שיהיו מי שיתנגדו לכך:
"יקשה מכם עלי וישאלו בני ישראל. ויהיו מלעיבים עשית את הקדש חול, השמש יהפוך לחושך ויהפך איש ישראל... צחוק עשה לי ידל כבוד יעקב, לעזה עליו מדינה כל השומע יצחק והייתי בעיניו כצבי מודח נדחי ישראל. יחד עלי יתלחשו התייצבו וראו חכמות נשים, והוא דרך חול... ממשל משלים הוא, ונער יכתבם קטני ישראל. וסבותי אני לייאש את לבי מה לך אצל הגדה ללועזות בלעז..."
כנגדם הוא טוען ש"עת לעשות לישראל" ויש צורך גדול ולכן ראוי שיתעסק בכך גם אם יזכה ללעג, מה גם שרבים מגדולי ישראל תרגמו תורה והלכות לשפות אחרות, ביניהם רס"ג ורמב"ם.
הכרך הראשון של החיבור, על ספר בראשית יצא לאור בקושטא, בשנת ה'ת"צ (1730), במימונו של העשיר רבי יהודה מזרחי, ששילם לרבי יעקב שכר על זמן העבודה ושאר הרווחים הושקעו בקרן צדקה. רבי יעקב כולי הספיק לכתוב על ספר בראשית ומחצית ספר שמות עד פרשת תרומה, אך נפטר כשנתיים לאחר הדפסת הכרך הראשון על בראשית, ולא זכה להשלים את תוכניתו. הכרך הכולל את חלקו הראשון של ספר שמות, יצא לאור לאחר פטירת המחבר, בשנת תצ"ג.
היסטוריה > המשך הילקוט בלאדינו

חלקי המשך לילקוט, במתכונת החלקים הראשונים, חיברו במהלך המאות הי"ח והי"ט חכמים שונים:
ר' יצחק מאגריסו ערך והוציא לאור את הפירוש לספר שמות ולספרי ויקרא ובמדבר, בסגנון שהתווה רבי יעקב כולי. חלק שני של ספר שמות יצא רק 13 שנה לאחר הכרך הקודם, בשנת תק"ו, אך מהסכמת רבני קושטא נראה שהורגש הצורך בהמשך מפעל הילקוט, אלא שלקח זמן עד שהצליחו לממש את המטרה. שנה אחר כך יצא לאור הילקוט לספר ויקרא, ואילו ספר במדבר יצא רק בשנת תקכ"ד (1764). מהקדמת הכרך הזה מתברר כי הספרים הוצאו תחילה כגליונות שבועיים ורק אחר כך קובצו לכרך שלם.
ר' יצחק ארגואיטי חיבר את הפירוש לספר דברים, לאחר שרבי יצחק מאגריסו נפטר, וחלק ראשון יצא לאור בשנת תקל"ג (1773).
החל מאמצע המאה התשע עשרה נדפסו מספר כרכים על חלק מספרי הנביאים והמגילות, כגון פירוש לנביאים ראשונים, לספר ישעיהו, למגילת אסתר, לשיר השירים ולקהלת.
היסטוריה > תרגום והרחבה בעברית

במחצית השנייה של המאה העשרים, תורגמה סדרת הספרים לעברית, תוך הרחבה ניכרת של הליקוט, על ידי הרב שמואל קרויזר-ירושלמי. בסדרה העברית ראה אור הספר בשם "ילקוט מעם לועז", לחמשת חומשי תורה (בשנים תשכ"ז-תשל"א), לספרי נביאים ראשונים וחמש המגילות (תשל"ב-תשמ"ב), לתהלים (תשמ"ב-תשמ"ד), משלי (תשמ"ה), ירמיהו (תשמ"ז), תרי עשר (תש"נ-תשנ"א) וישעיהו (תשנ"ד-תשנ"ו). כרך נוסף נסוב על מסכת אבות ועל דרך ארץ זוטא (תשל"ב).
הספר זכה לפופולריות עצומה בקרב קהילות יהדות ספרד, שנהגו לקרוא מן הספר בחוג המשפחה, בשבתות מסביב לשולחן, לאחר תפילת שחרית, וכספר הקראה לילדים לפני השינה. הספר נחשב על ידי רבים, כגולת הכותרת של ספרות הלאדינו בכמות ובאיכות.
גם התרגום לעברית זכה לפופולריות רבה.
סגנון ותוכן

הספר כתוב בסגנון עממי, ומשלב שלושה מרכיבים עיקריים:
אגדות חז"ל על המקרא בלשון קלה, המבוססות על המדרשים אגדות התלמוד ספר הזוהר ועוד.
הלכות הקשורות למצוות שנזכרו בפרשה והמסתעפות מהן. כך, למשל, בפרשת בראשית, על הפסוק שממנו דרשו חז"ל את מצוות פריה ורבייה, מכניס המחבר דיני נישואין, פרייה ורבייה, טהרת המשפחה וטבילה, מצוות עונה, דיני נטילת ידיים, וברכות השחר. בחלק ההלכתי, משתקפים פסקי ההלכה והמנהגים של יהדות ספרד טורקיה והבלקן.
דברי מוסר, חיזוק והתעוררות בנושאים שונים.
ייחודיותו של הספר היא, שמרכיבי הדרוש, המוסר וההלכה, שלובים זה בזה, באופן מעניין ומושך, המאפשרים קריאה רציפה בכתוב על גווניו, לקורא הממוצע.
רבי יעקב כולי כותב כבר בהקדמתו לספר בראשית שכבר קדמו לו רבנים שתרגמו או כתבו בלאדינו, אך ספריהם נשכחו בגלל ששפתם הייתה קשה. הוא וממשיכיו הצליחו לכתוב בלשון שוטפת, ברורה ומושכת ובזכותה הסדרה זכתה לפופולריות גדולה.
מקור שמו של הספר

מנהג נפוץ הוא שמחברי ספרים תורניים, רומזים את שמם בשם ספרם. היוזם והסופר הראשון של הסדרה, רבי יעקב כולי, ייחד בתחילה את ספרו לנשים וילדים שאינם בקיאים בלשון הקודש, אלא מדברים בלע"ז. כשההשראה לכך היא מפרק התהילים הידוע מקריאת ההלל, המתחיל במילים: ”בצאת ישראל ממצרים בית יעקב מעם לועז.” ומסיים במילים ”מלפני אדון חולי ארץ, מלפני אלוה יעקב.” כאשר חז"ל דרשו כי המילים "בית יעקב" רומזות לנשים, המילים "מעם לועז" מרמזות על הקבוצה בעם המבינה ומדברת בלועזית, וההופעה של השם "יעקב" פעמיים והמילה "חולי" המרמזת על שם משפחתו כולי.
השפעתו ההלכתית

הספר שלא נכתב בעברית הייתה לו השפעה מוגבלת. הוא נזכר רק פעמים ספורות בספרי חכמי ספרד כמו החיד"א והרב חיים פלאג'י. יוצא מן הכלל הוא הרב עובדיה יוסף, שציטט את הילקוט בספרי השו"ת שלו פעמים רבות. כמו כן, בספר פלא יועץ שכתב רב אליעזר פאפו, מוזכר הספר לשבח, אלא שהוא מציין שישנם חכמים שהתנגדו לילקוט, כיוון שהוא שימש כתחליף ללימוד תורה מעמיק ובסיסי יותר לפשוטי העם, ואף עשוי היה להטעות אותם בהלכה.
יוצא דופן בודד לכלל זה ניתן נמצא בשו"ת מהרש"ם של רבי שלום מרדכי הכהן שבדרון, שהיה רבה של ברז'אן שבגאליציה, וציטט את הילקוט.
מעת שתורגם הספר לעברית בשנת ה'תשכ"ז, הוא שימש כמקור הלכתי גם בספרי פוסקים אשכנזים נוספים, כמו המנחת יצחק והציץ אליעזר.
מהדורות הספר

עקב הפופולריות העצומה לה זכה הספר בקרב דוברי שפת הלאדינו, הוא נדפס במהדורות רבות. כ-50 שנה עברו מתחילת הדפסת המהדורה הראשונה של ספר בראשית בשנת 1730 ועד לסיום הדפסת ספר דברים בשנת 1777. הספר מעם לועז על ספר בראשית נדפס לראשונה בקושטאנדינה (איסטנבול) בשנת ה'ת"צ (1730), ולאחר מכן עוד כתשע פעמים. המהדורה האחרונה של הספר על החומש (בראשית בלבד) נדפסה בסלוניקי בשנת ה'תרנ"ז (1897).
מלבד איסטנבול, מהדורות שלמות של הספר על התורה נדפסו בליוורנו (1822–1823) ובאיזמיר (1864–1868). מלבד זאת נדפסו חלקים מהספר בקושטא בסלוניקי ובירושלים.
מהדורת אזמיר תרכ"ד – קיבלה את הסכמתו של רב העיר – ר' חיים פלאג'י.
חלקים נוספים על שאר ספרי הנ"ך נכתבו על ידי חכמים שונים:
מעם לועז על ספר יהושע – נכתב על ידי רבי רחמים מנחם מיטראני. ח"א נדפס בסלוניקי בפעם ראשונה בשנת תרי"א (1851) ושוב בשנת תרכ"ז (1867). דפים בודדים של ח"ב נדפסו בירושלים בדפוס ישראל בק בשנת ה'תרכ"ו (1866) ולאחר מכן נדפס בשלמות באיזמיר בשנת תר"ל (1870).
מעם לועז על מגילת אסתר – נכתב על ידי רבי רפאל חייא פונטרימולי ונדפס פעם באיזמיר, ה'תרכ"ד (1864), פעם שנייה בסלוניקי בשנת ה'תרכ"ז (1867), ופעם אחרונה באיסטנבול, ה'תרנ"ט (1899).
מעם לועז על ספר ישעיה – נכתב על ידי רבי יצחק יאודה, המכונה אבא, ונדפס פעם יחידה בסלוניקי בשנת ה'תרנ"ב (1892).
מעם לועז על מגילת רות – נכתב על ידי רבי רפאל יצחק מאיר בן-ויניסטי ונדפס פעם יחידה בסלוניקי בשנת ה'תרמ"ב (1892).
שני ספרים על מגילת קהלת – מאת ר' שלמה הכהן, בשם "חשק שלמה", ירושלים ה'תרנ"ג (1893); מאת ר' נסים משה עבוד, בשם "אוצר החכמה", קושטא ה'תרנ"ח (1898).
מעם לועז על ספר שיר השירים – נכתב על ידי רבי חיים יצחק שאקי ונדפס פעם יחידה בקושטא, תרנ"ט (1898).
המתאם בין הפסקת הדפסות הכרכים לתורה ובין הפסקת יצירת כרכי ההמשך לנביאים ולמגילות, מלמד על הירידה בביקוש לספרות תורנית-עממית מסוג זה בקהילות דוברות הלאדינו. מקובל להסביר ירידה זו לאור תהליכי החילון שהתגברו בקהילות אלו, הירידה בשימוש הבלעדי בלאדינו, התפשטות החינוך הצרפתי (בתי הספר של כי"ח), ואולי גם בעליית קרנה של העברית על רקע המגעים המתגברים בין דוברי הלאדינו ובין יהודים מקהילות אחרות.